GRADITELJSKO-GEODETSKA ŠKOLA OSIJEK

Osijek, Drinska 16a

KLASA: 007-04/22-02/5

URBROJ: 2158-44-22-2

Osijek, 6. svibanj 2022. godine

**Z A P I S N I K**

13. sjednica Školskog odbora Graditeljsko-geodetske škole Osijek održana od 2. do 6. svibnja 2022. godine korištenjem elektroničkih sredstava koja, su sukladno članku 7. stavku 3. Poslovnika o radu Školskog odbora, omogućila odlučivanje u realnom vremenu.

Poziv na sjednicu i zapisnik 12. sjednice upućen je svim članovima Školskog odbora dana 2. svibnja 2022. godine, s rokom izjašnjavanja do 6. svibnja 2022. godine do 12:00 sati.

### Nazočni članovi Školskog odbora

Iz reda nastavnika i stručnih suradnika: Marko Molnar, nastavnik

 Gabrijela Anić, nastavnica

Predstavnik radnika: Marina Matić Tandarić

Predstavnik roditelja: Tatjana Elez

Predstavnici osnivača: Mirko Ivković,

Tihomir Štefić,

Antonio Mihalj.

**Ostali prisutni na sjednici:** Darko Pšihistal, ravnatelj

Martina Bestvina, tajnica

***D n e v n i r e d***

1. Usvajanje zapisnika 12. sjednice Školskog odbora
2. Prijedlog donošenja odluke o godišnjim troškovima školovanja učenika- stranih državljana izvan Europskog gospodarskog područja i Švicarske Konfederacije za polaznike srednjih škola
3. Rebalans financijskog plana za 2022. godinu
4. Razno, pitanja i prijedlozi

**T. 1.**

Članovi su jednoglasno usvojili zapisnik 12. sjednice Školskog odbora.

**T. 2.**

1. Predložen je iznos školarine u svezi s odredbom članka 3. stavak 3. Pravilnika o elementima i kriterijima za izbor kandidata za upis u I. razred srednje škole (NN 49/15, 47/17 i 39/22).Temeljem navedenog prijedloga, jednoglasno je donesen:

**P R I J E D L O G O D L U K E**

**Osnivaču Osječko-baranjskoj županiji predlažemo donošenje Odluke o troškovima školovanja učenika- stranih državljanja iz zemalja izvan Europskog gospodarskog područja i Švicarske Konfederacije koji ne ispunjavaju ni jedan od uvjeta za oslobađanje od plaćanja troškova školovanja propisanih Pravilnikom o elementima i kriterijima za izbor kandidata za upis u I. razred srednje škole (NN 49/15, 47/17 i 39/22), za školsku godinu 2022./23. u iznosu od 3.500,00 kn.**

**T. 3.**

1. Rebalans financijskog plana za 2022. godinu podnio je Krešimir Dodig, voditelj računovodstva. Obrazložio je sve stavke prema pisanom materijalu koji je u privitku ovog zapisnika. Primjedbi nije bilo te je jednoglasno donijeta:

**O D L U K A**

**Usvaja se rebalans financijskog plana škole za 2022. godinu kao što je u pisanom materijalu u privitku ovog zapisnika.**

**T. 4.**

Nije bilo dodatnih komentara, pitanja niti prijedloga.

 Sjednica zaključena 6. svibnja 2022. godine u 12:01 sati.

**Zapisnik izradila Predsjednik Školskog odbora**

Martina Bestvina dipl.iur. Marko Molnar, mag. ing. aedif.